SUPER ออกหุ้นกู้ 1.5 พันลบ. ดบ. 5.5% ขายรายใหญ่ 25-29 มิ.ย. ระดมเงินลงทุนโซลาร์เวียดนาม
SUPER ออกหุ้นกู้ 1.5 พันลบ. ดบ. 5.5% ขายรายใหญ่ 25-29 มิ.ย.นี้ ระดมเงินลงทุนโซลาร์เวียดนาม
SUPER ออกหุ้นกู้ 1.5 พันลบ. ดบ. 5.5% ขายรายใหญ่ 25-29 มิ.ย.นี้ ระดมเงินลงทุนโซลาร์เวียดนาม
1 มิ.ย. 2563

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่าไม่เกิน 1,500 ล้านบาท แบ่งเป็น จำนวนเสนอขาย 1,000 ล้านบาท และจำนวนหุ้นกู้สำรองเพื่อการเสนอขายเพิ่มเติมอีก 500 ล้านบาท อายุ 2 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 5.50 ต่อปี ชำระดอกเบี้ยทุก ๆ 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ วันที่ 25-26 และ 29 มิ.ย.63 โดยมีผู้จัดการการจัดจำหน่ายหุ้นกู้ ได้แก่ บล.เคจีไอ (ประเทศไทย) บล.เอเซีย พลัส บล.กรุงไทย ซีมิโก้ บล.หยวนต้า (ประเทศไทย) บล.โนมูระ พัฒนสิน และ บล.อาร์เอชบี (ประเทศไทย)
ทั้งนี้บริษัทจะนำเงินที่ได้รับจากการออกและเสนอขายหุ้นกู้ในครั้งนี้ไปใช้ในการลงทุนในโครงการโรงไฟฟ้าพลังงานแสงอาทิตย์ในประเทศเวียดนาม
สำหรับอันดับความน่าเชื่อถือของผู้ออกหุ้นกู้อยู่ที่ “BBB-” แนวโน้ม “บวก” โดยบริษัท ทริสเรทติ้ง จำกัด เมื่อวันที่ 6 ธ.ค.62